<classify> Pluijm, ambaye jana usiku kikosi chake kilikuwa kinamalizia mchezo wake wa mwisho katika hatua ya makundi dhidi ya Shaba ya Pemba, alisema kiwango kilichooneshwa na wachezaji wake ikiwemo kutengeneza nafasi nyingi za mabao ndivyo vinavyompa jeuri ya kutamba katika michuano hiyo.Lazima niwapongeze wachezaji wangu kutokana na kiwango ambacho wanakionesha tangu tuanze michuano hii, kwa asilimia 90 wanacheza vile nilivyowaelekeza ikiwemo kutengeneza mashambulizi mengi ambayo ndiyo yameweza kutupa ushindi wa mabao 4-0 katika mechi zote mbili, alisema Pluijm.Mholanzi huyo alisema falsafa yake kubwa anayopenda kuitumia katika ufundishaji wake ni kutengeneza mashambulizi mengi kwenye lango la timu pinzani na hiyo huwasaidia kujihami na mashambulizi ya timu pinzani ambayo italazimika kubaki nyuma kwa ajili ya kuwazuia washambuliaji wao wasipande mbele.Mfumo huu ni mzuri kwa sababu ndiyo umesababisha tucheze mechi mbili bila kufungwa hata bao moja, lakini pia umekuwa ukiwapa mapumziko mabeki wetu kwani muda mwingi washambuliaji wa timu pinzani wanakuwa wamerudi nyuma kwenda kusaidia kuokoa,alisema Pluijm.Pluijm alisema mfumo huo ameona una faida kubwa kwao hivyo ataendelea kuutumia hata katika mechi za Ligi Kuu Tanzania Bara, ili aweze kupata idadi kubwa ya mabao kama wanavyofanya kwenye michuano hiyo ambayo katika mechi mbili walizocheza wamefunga mabao nane.Aidha Pluijm amewamwagia sifa mawinga wake Mbrazili Andrew Coutinho na Simon Msuva kwa kucheza kwa kiwango cha juu na kupata ushindi mnono katika mechi zote mbili zilizopita.Ni wachezaji wanaoutumia vizuri ujana wao kwa ajili ya kuisaidia timu wameonesha kiwango kikubwa na kumvutia kila mmoja wetu ni vyema wakaendelea kupaki katika ubora huo ili kwa kushirikiana na wachezaji wenzao waweze kuipa mafanikio Yanga, alisema Pluijm.Katika mechi mbili zilizopita kabla ya ile ya jana usiku Msuva amefunga mabao manne, matatu katika mechi dhidi ya Taifa Jangombe na moja dhidi ya Polisi na mabao yote mawili ya Coutinho ameyafunga kwenye mechi ya Jumapili iliyopita dhidi ya Polisi.  <topic>: MICHEZO 